# data[].attributes.body
Fű, fű, fű, Szép zöld fű,
Eredj ki te zöldfülű!                                            (mondóka)

Ó, ó, oxigén, ember állat azzal él!
(mondóka)

# data[].attributes.body
Szekér Zsuzsa: Föld napja

Ma van a Föld napja,
fogd meg a kezem,
emeld jó magasra,
én is ezt teszem.
Örüljünk a Földnek,
ne gyötörjük agyon,
szeressük, óvjuk,
vigyázzunk rá nagyon.

Nemes Nagy Ágnes:A kukások

Megjöttek a kukások,
narancssárga ruhások.
Narancsszín a kocsijuk,
attól döng a kocsiút.
Döng a kocsi, dörömböl,
nagy vödröket kihörpöl,
csörög, röfög az egész
állatkerti etetés.
Itt a sárga víziló,
eteti az ápoló.

# data[].attributes.body
Fésűs Éva: Mókus Péter kiskertje

# data[].attributes.attachment_link.readable_text
Mókus Péter kiskertje
A napos, déli domboldalon már kinyitotta sok sárga ernyőjét a som, amikor Mókus Bence bácsi egy szép napon az odúablakon kinézett...
Ó, mennyi szépet látott! A nedves ágakon ezernyi napsugár táncolt! A parti füzeken sok kis bozontos barka bolyhosodott, mint megannyi icipici nyuszi farka!
Kék ibolya és sárga kankalin virult a réten meg a tavaszi vizek partjain. Vidáman énekeltek a hazatért madarak.
- Gyerekek! Ki az ágyból! - kiáltotta Bence bácsi. - Jó volna ott lent egy kiskertet csinálni, hogy barátságosabb legyen az odunk tája!
A három kismókus ujjongva, kiabálva dobálta le a mohapaplant. A lusta Peti is tüstént felpattant:
- Kertet? Pompás! Úgye most mindjárt megcsináljuk? Az őzeknek, rókáknak leesik majd az álluk, ha erre járnak!
A kis Balázs már magyarázta anyukának, hogy ő milyen szép kertet kerekít. Alig bírta izgalmában lenyelni a finom reggelit.
Az okos kistestvérke, Mókus Panna, tüstént keresni kezdte: van-e locsolókanna, ásó, kapa, gereblye.
- Van ám, kicsim, eredj le a fa alatti mély gyökérpincébe! - felelte Bence bácsi, mert arra volt kíváncsi, hogy fél-e a kislánya a sötétben.
Nem félt az! Okos volt! Lement, és hozta szépen a kiskapát, kisásót. Addigra Peti is, meg Balázs is lemászott a nagy fa derekáról. Szaladtak ki a napra, keresték, hol van egy jó földdarabka, hogy kiskertnek felássák.
Mosolygott Bence bácsi, mozgatta bajuszkáját. A mókuskák szorgalma neki is tetszett.
- Meglátjuk, kié lesz a legszebb!
- Itt legyen Petié! - és mindjárt kijelölte a kert helyét egy pálcikával.
Ez lesz Pannié - most legalább meglátom, hogy milyen ügyes a kislányom!
- Itt meg a tiéd, nézd, Balázska!
- Tündérkert lesz az, akárki meglássa! - mondta büszkén a legkisebbik, és mindjárt nekilátott, hogy elkészüljön estig.
Forogtak a kisásók, fordult a sok rögöcske, de Peti tenyerét az ásó nyele törte, hamar melege lett, s a bükkfa árnyékában pihent egy keveset. Lám, nem is hitte volna, hogy egy kertésznek ilyen sok a dolga!
Ezalatt Pannika az édesanyját kérte, hogy adjon sok virágmagot a köténye zsebébe, rezedát, violát, petúniát. Azokat elültette szépen sorba, utána friss vízzel meg is locsolta, és tulipánhagymát is rakott a puha földbe vagy egy tucatot.
Peti látta, hogy mit csinált, de ajkát biggyesztve legyintett:
- Mikor lesz abból még virág?!
A kis Balázs megállt egy percre. Ő is elfáradt már.
- No, persze! Csinálhatnánk ezt okosabban is! - És nagyot nevetett a kis hamis.
- Tudom már, Péter! A kertésznek is ész kell, s mindjárt virul a tündérkertje! Minek megvárni, míg a mag kikel? A réten ezrivel hajlik a sok virág a szélbe, csak el kell menni érte!
Máris szaladt, ahogy csöpp lába bírta:
- Apu! Hol a talicska?
Ráfektetett kisásót, kiskapát, s hajrá! Tolta is ki a rétre... Tengernyi virágot talált! A legszebbeket szépen körülásta, és gyökerestül kiemelte, úgy rakta fel a talicskára.
A nagy munkát hümmögve nézte Péter.
Nem! Ez sem jó! A sok sáros gyökérrel szép bundácskáját kente össze, és kétszer annyit ásott a kisöccse! Minek is az a sok piszkos föld alatti ág-bog? Anélkül sokkal szebbek a virágok!
És homlokára koppintott vidáman:
- Ohó, butuskák! Csak fáradjatok! Estére fájni fog a hátatok, de bezzeg én már kitaláltam, hogy mit kell tenni!
Gyorsan hazaszaladt, hozott egy jó nagy kerek kosarat, és sebbel-lobbal, ahogy érte, a sok réti virágot mind letépte. Szedett kökörcsint, habszegfűt, fehér virágú tőzikét, egy korai árvácskát sem kímélt, aztán a sárga mezei tyúktaréj is belekerült a kosárba. Vitte a sok virágot, remegő rezedát nagy diadalmasan a napos réten át.
Csöppet sem fáradt, inkább dudorászott. Örült, hogy milyen jó dolgot csinált, aztán vágott magának egy hosszú pálcikát. Kiskertje földjét azzal mind kifúrta, s a virágokat sorba beledugta. Virult a kert egy pillantás alatt!
A fél erdő összeszaladt, és Panni összecsapta kis kezét:
- De szép! Peti, ezt hogy csináltad?
Peti dölyfösen nézte, hogy Panni kiskertjében semmit se mutatnak a virágágyak, a kis Balázsnak meg hátra van még rengeteg sok munka, nagyon szuszog, piheg, talán már meg is unta.
- Gyere, apu! - kiáltott Mókus Péter - az én kertem a legszebb, nem is mérhető össze senkiével!
Bence bácsi tüstént odajött, de csodálatosképpen egy szót sem szólt, csak hümmögött. Peti unszolta:
- Apu, szólj!... Nem értem, a kiskertemet miért nem dicséred?
Az öreg mókus bácsi furcsán nézett, pici szemei gyanúsan ragyogtak, míg végül így szólt:
- Kisfiam, majd holnap!
- Holnap?
- Az ám! A rendes munka nem egy napra készül!
Volt izgalom, míg másnap a piros hajnal nappallá nem sápadt, s a rigó ébresztőt nem fütyörészett! Akkor Peti a kiskertjére nézett, s a lélegzete is elállt! Azt hitte, rosszat álmodik - meg is csípte magát! - de mindhiába, mert hervadtan feküdt a kert minden virága.
A hős kertésznél eltörött a mécses, kis mancsát nyomkodta könnyes szeméhez:
- Gonosz varázsló tette ezt! - zokogta -, biztosan belebújt egy nagy bokorba, s amint aludni mentem, virágaimat lekaszálta menten!
A testvérkék hallgatták szívszorongva. Balázs részvéte jeléül az ujjacskáját szopta, míg meg nem szólalt Bence bácsi:
- A lustaságod volt a rossz varázsló, mert lám, a hamar munka sohasem igazán jó! A leszedett virág csak egy napig, ha él, elhervad, szárad, elviszi a szél. Hiába szép, hiába illatos... kell az a maszatos, erős, kis földbe markoló gyökér! Szavaira szepegő csend lett. A pajkos rigó sem füttyentett, úgy figyelte, hogy mi is történt? De Peti szépen letörölte könnyét, és irulva-pirulva, de zokszó nélkül újra munkához látott. Most már magot rakott a puha földbe, nem letördelt virágot...
Egyszer később, amikor arra jártam, tulajdon két szememmel láttam, hogy a magocska mind kikelt, s egy vidám, hosszú nyáron át virágzott a pompás kicsi kert...

# data[].attributes.attachment_link.description
Mókus Péter kiskertjeA napos, déli domboldalon már kinyitotta sok sárga ernyőjét a som, amikor Mókus Bence bácsi egy szép napon az odúablakon kinézett...Ó, mennyi szépet látott! A nedves ágakon ezernyi napsugár táncolt! A parti füzeken sok kis bozontos barka bolyhosodott, mint megannyi icipici nyuszi farka!Kék ibolya és sárga kankalin virult a réten meg a tavaszi vizek partjain.

# data[].attributes.body
Berta Kati: A Föld meséje
http://www.csaladivilag.hu/a-fold-meseje-mese/

# data[].attributes.body
https://youtu.be/kJrNl9xIgFg

# data[].attributes.body
Szelektív hulladékgyűjtés

# data[].attributes.attachment_link.provider_name
Wordwall - Készítsen feladatokat gyorsan, egyszerűen

# data[].attributes.attachment_link.description
Lufi pukkasztó - Durrantsd ki a lufikat, hogy a kulcsszavak egyezzenek

# data[].attributes.body
Globiról

# data[].attributes.attachment_link.readable_text
A FÖLD DALA- ÖLELD ÁT GLÓBIT DALSZÖVEG

Egyik éjjel álmomban

új barátra találtam.

Azt hittem, egy kis manó;

Glóbi volt az, a Földgolyó

Ő egy igazi varázslény

ezer csodával a felszínén.

Az otthonunk ez a kék bolygó,

nincs is hozzá hasonló.

Glóbi él, s amíg csak forog,

zöld szíve most is értünk dobog,

s ha már rosszra fordult sorsa,

ki lesz majd, ki megfordítsa?
Ref: Glóbi, mi megmentünk téged, meglátod, hogy teszünk érted! Kell a remény és kell a hit, így gyógyitjuk; öleld át Glóbit!
Rajtunk múlik a jövője,

hisz csak egy van őbelőle.

A lényeget már megérted:

most minden gyerek segíthet.

Glóbi vágya csupán annyi,

szívedben egy kis helyet kapni.

S ha eddig őrá nem figyeltünk,

ugye nincs késő, hogy jóvá tegyük!
Ref: Glóbi, mi megmentünk téged, meglátod, hogy teszünk érted! Kell a remény és kell a hit, így gyógyitjuk; öleld át Glóbit!
Glóbi él! Glóbi érez! Rajtunk múlik, hogy mivé lesz!
Ref: Glóbi, mi megmentünk téged, meglátod, hogy teszünk érted! E dalt most neked énekeljük, Földünket mi így szeretjük. Glóbi, mi megmentünk téged, meglátod, hogy teszünk érted! Kell a remény és kell a hit, így gyógyitjuk; szeretjük Glóbit!
Szöveg: Pászti Amina

Zene: Hajba Imre

Ének: Endrődi Ági

Gitár: Hajba Áron

Basszusgitár: Hajba Imre

Dob: Sinka György

# data[].attributes.attachment_link.description
A FÖLD DALA- ÖLELD ÁT GLÓBIT DALSZÖVEG Egyik éjjel álmomban új barátra találtam. Azt hittem, egy kis manó; Glóbi volt az, a Földgolyó Ő egy igazi varázslény ezer csodával a felszínén. Az otthonunk ez a kék bolygó, nincs is hozzá hasonló.

# data[].attributes.body
Igaz-hamis? (felnőtt segítségével)

# data[].attributes.attachment_link.provider_name
Wordwall - Készítsen feladatokat gyorsan, egyszerűen

# data[].attributes.attachment_link.readable_text
Igaz: A Föld a Nap körül kering, A Földön élnek élőlények, A biciklizés és sétálással nem szennyezzük a levegőt., A Föld lázas, beteg, folyamatosan melegszik, a jégtakarók olvadnak. , Te is tudsz tenni a környezetedért., Hamis: A szemetet bárhol el lehet dobni., A Föld lapos, Minden bolygón élnek élőlények, A műanyag szemét lebomlik., Az autó nem szennyezi a levegőt., A fák haszontalanok, ki kell vágni őket.,

# data[].attributes.attachment_link.description
Igaz: A Föld a Nap körül kering, A Földön élnek élőlények, A biciklizés és sétálással nem szennyezzük a levegőt., A Föld lázas, beteg, folyamatosan melegszik, a jégtakarók olvadnak.